Diari Oficial de la Generalitat Valenciana


Sumari del DOGV 4058, del 06-08-2001 (2001/6689)

Informació pública de les bases per a cobrir dues places d'oficial de la policia local.
---------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6689


Data del document
:   13-06-2001

Organisme emissor
:   Ajuntament de Paterna

Tipus de document
:   Convocatòria

Anàlisi jurídica

 Descriptors 

:   * Paterna
    * policia
    * administració local
    * concurs administratiu

Informació pública de les bases per a cobrir dues places d'oficial de la policia local. [2001/S6689]
  
De conformitat amb l'oferta d'ocupació pública aprovada per la Comissió de Govern, en sessió celebrada en data 19 de maig de 2000, i d'acord amb les bases aprovades per la Comissió de Govern en sessió de data 8 de juny del 2001, en ús de les atribucions que li confereix l'article 41.14 a) del Reglament d'Organització, Funcionament i Règim Jurídic de les entitats locals, es convoquen proves selectives per a cobrir en propietat dues places d'oficial de la policia local, i que a continuació es transcriuen:
  
Bases per a cobrir en propietat dues places d'oficial de la policia local.
  
Primera. Objecte de la convocatòria.
  
L'objecte de la present convocatòria és la provisió en propietat, de dues places d'oficial de la policia local, escala d'administració especial, subescala serveis especials, classe oficial, enquadrades en l'escala bàsica, a les quals els correspon el nivell C de titulació, dotades amb el sou corresponent als funcionaris del grup C, pagues extraordinàries, triennis i la resta de retribucions o emoluments que corresponguen d'acord amb la legislació vigent.
  
Les places convocades es podran veure incrementades amb les vacants que efectivament es produïsquen per causes sobrevingudes, amb posterioritat a l'aprovació i publicació de les presents bases.
  
Segona. Procediment de selecció
  
Les places convocades seran proveïdes mitjançant el sistema de promoció interna. Subsidiàriament, i per al cas que alguna de les places no és coberta mitjançant aquest sistema, s'utilitzarà com a forma de provisió el torn de mobilitat; i en el cas que alguna plaça no és coberta pels anteriors procediments, es formalitzarà convocatòria per oposició lliure.
  
Tercera. Requisits dels aspirants
  
Per a ser admesos a la realització de les proves selectives, els aspirants, hauran de reunir els següents requisits en la data en què acabe el termini de presentació d'instàncies:
  
1. Promoció interna.
  
a) Ser funcionari de carrera, integrat en la subescala de serveis especials, classe policia local i els seus auxiliars.
  
b) Haver romàs, almenys, dos anys com a funcionari de carrera en la categoria immediatament inferior.
  
c) No patir malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques establit en l'Orde de 22 de desembre de 1997.
  
d) No trobar-se suspés ni inhabilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
f) Estar en possessió del títol de Batxiller Superior, Formació Professional de Segon Grau o equivalent.
  
2. Torn de mobilitat.
  
a) Ser funcionari de carrera de la categoria que es convoca, integrat en la Subescala de Serveis Especials, classe Policia Local i els seus Auxiliars, de qualsevol dels municipis de la Comunitat Valenciana.
  
b) Haver romàs, almenys, dos anys com a funcionari de carrera en el lloc de treball des del que es concursa.
  
c) No faltar més de cinc anys per a passar a la situació de segona activitat.
  
d) No patir malaltia ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques contingut en l'Ordre de 22 de desembre de 1997.
  
e) No trobar-se suspés ni inhabilitat en ferm per a l'exercici de funcions públiques. Si no es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de dit aspirant.
  
Quarta. Presentació de sol·licituds
  
Les instàncies per a prendre part en la present convocatòria es dirigiran a l'alcalde president d'aquest ajuntament, podent utilitzar-se la instància model que facilitarà l'oficina d'informació municipal. Les instàncies es presentaran en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir del següent de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta convocatòria, els aspirants hauran de manifestar que reuneixen tots i cada un dels requisits exigits en aquestes bases i que es comprometen a prestar el preceptiu jurament o promesa, indicant a més si concorren per promoció interna o per torn de mobilitat.
  
Les sol·licituds podran presentar-se en la forma que determina l'article 38 de la Llei de Procediment Administratiu Comú.
  
Els drets d'examen seran satisfets pels aspirants en presentar la sol·licitud i es fixen en la quantia de 6.000 pessetes.
  
Aquells que opten pel sistema de promoció interna o pel torn de mobilitat hauran de presentar la documentació acreditativa dels mèrits al·legats per l'aspirant, mitjançant original d'aquesta o còpia compulsada. Aquesta documentació haurà d'acompanyar-se a la instància en sobre tancat que podrà ser lacrat. No es tindrà en compte cap mèrit que no s'acredite en eixe moment. La documentació serà retornada als concursants per torn de mobilitat, si no hi haguera lloc a la seua celebració, una vegada siga ferma la resolució del concurs oposició.
  
Els mèrits al·legats i qualssevol altres dades hauran d'estar referits a la data de terminació del termini de presentació d'instàncies.
  
Per als aspirants que opten per torn de mobilitat, una vegada transcorregut el termini de presentació de sol·licituds, aquestes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, en aquest cas haurà de comunicar-se tal circumstància a l'Ajuntament convocant de la plaça oferida i adjudicada.
  
Els ingressos seran satisfets pels aspirants en Bancaixa, oficina principal de Paterna, situada en la plaça Major, núm. 1, en el compte corrent 1760464965, a nom de l'Ajuntament de Paterna, o mitjançant gir postal, segons preceptua la Llei de Procediment Administratiu Comú. El justificant de pagament de la taxa es realitzarà amb la impressió del segell de l'entitat Bancària en la sol·licitud, o acompanyant còpia del resguard del gir postal, que haurà de presentar-se unit a la sol·licitud de participació en el procés selectiu.
  
Cinquena. Admissió d'aspirants
  
Per a ser admesos a les proves selectives, bastarà que els aspirants manifesten en les seues instàncies que reuneixen totes i cada una de les condicions exigides en aquestes bases, referides a la data d'acabament del termini de presentació d'instàncies, i que hagen pagat els drets d'examen.
  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos, per a cada u dels procediments assenyalat (promoció interna i torn de mobilitat). Aquesta resolució es publicarà en el Butlletí Oficial de la Província de València, Diari Oficial de la Generalitat Valenciana i tauler d'anuncis de l'Ajuntament, i es concedirà un termini de 10 dies per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat. Transcorregut aquest termini, sense que es formule cap reclamació, s'entendran definitives dites llestes, resolent-se per l'Alcaldia les reclamacions presentades.
  
En la resolució per la qual s'aproven les llistes, es determinarà el lloc, data i hora de la celebració de la primera fase de la promoció interna.
  
Sisena. Tribunal de selecció
  
El tribunal qualificador, tant de les proves convocades per promoció interna, com del concurs per torn de mobilitat, estarà compost pels següents membres, tots ells amb veu i vot:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, que actuarà a més com a vocal.
  
Vocals:
  
- Un representant designat per la Direcció General de la Generalitat Valenciana competent en matèria de policia local.
  
- Un representant designat per la Direcció General de la Generalitat Valenciana competent en matèria d'administració local.
  
- El cap del Cos de la Policia Local de Paterna.
  
- Un cap del Cos de la Policia Local de Paterna de l'escala tècnica, i si no n'hi ha de la categoria d'oficial.
  
- Representació dels treballadors: Un empleat públic de l'Ajuntament de Paterna designat per cada una de les seccions sindicals amb representació en la Junta de Personal d'aquest ajuntament, que actuaran amb veu però sense vot.
  
La designació dels membres del tribunal inclourà la dels respectius suplents, i es farà pública al costat de la llista d'admesos i exclosos, així com en el tauler d'anuncis de l'Ajuntament. La corporació sol·licitarà dels òrgans corresponents, la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud. El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física; en aquest cas, el seu nomenament es farà públic junt amb el del tribunal.
  
Tots els membres del tribunal que actuen en qualitat de vocals hauran de pertànyer al mateix o superior grup o categoria de la plaça convocada, podent participar a tots els efectes, exclusivament aquells funcionaris dels cossos de policia local de la Comunitat Valenciana que hagen sigut objecte de classificació en un nou grup o categoria, segons la Llei 6/1999, de 19 d'abril, encara que aquests mancaren de la titulació adequada i sempre que es troben en la mateixa categoria o superior al de la plaça oferida, o, si és procedent, estar en possessió d'igual o superior titulació acadèmica que l'exigida per a les places oferides.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants de conformitat amb el que preveu l'article 28 i 29 de la vigent Llei de Procediment Administratiu Comú.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria tercera de les arreplegades en aquell, tant de respecte de les assistències dels membres del tribunal com dels seus assessors i col·laboradors.
  
Setena. Començament i desenvolupament del procés selectiu.
  
Els exercicis del procediment selectiu convocat per a cada una de les places, no podran donar començament fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant sorteig previ.
  
El tribunal podrà requerir en qualsevol moment als aspirants perquè acrediten la seua identitat, per a la qual cosa hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València. Aquests anuncis hauran de fer-se públics pel tribunal en els taulers del Servei de Personal, amb 12 hores d'antelació del començament de les mateixes, si es tracta del mateix exercici, o de 48, si es tracta d'un nou exercici.
  
Vuitena. Procediment selectiu de les places convocades
  
A) Concurs oposició per promoció interna per a dues places d'oficial de la policia local.
  
A1. Fase d'oposició.
  
Els exercicis de l'oposició constaran de les següents proves:
  
Proves prèvies:
  
a) Prova psicotècnica aptitudinal i de personalitat. De caràcter obligatori i eliminatori. Consistirà a superar els exercicis o proves psicotècniques aptitudinals i de personalitat d'acord amb els criteris mínims establits en l'Ordre de 5 de desembre de 1994.
  
b) Reconeixement mèdic preceptiu. De caràcter obligatori i eliminatori. Consistirà a superar un reconeixement mèdic, d'acord amb el quadro d'exclusions mèdiques contingut en l'Ordre de 22 de desembre de 1997.
  
La qualificació d'aquestes proves serà d'apte o no apte.
  
Primer exercici: proves físiques. De caràcter obligatori i eliminatori. Consistirà a superar proves d'aptitud física que posen de manifest la capacitat per a l'acompliment del lloc de treball i el contingut i de la qual marques mínimes seran les següents segons el quadro d'edats:
  
La qualificació d'aquest exercici serà d'apte o no apte, havent de superar com a mínim dos de les proves per a ser declarat apte.
  
Quedaran exempts de la realització de les proves físiques aquells aspirants que hagueren realitzat amb anterioritat les dites proves i es trobaren inclosos en el mateix tram d'edat assenyalat en el quadre d'edats anteriorment indicat. Aquesta circumstància deuran acreditar-la documentalment davant del tribunal en el moment de la realització d'aquestes proves.
  
Segon exercici: qüestionari. De caràcter obligatori i eliminatori. Consistirà a contestar correctament per escrit, un qüestionari d'un mínim de 50 preguntes, amb quatre respostes alternatives una d'elles certa, en un temps màxim d'1 hora, sobre els temes relacionats en els grups I a IV, tots dos inclusivament, del temari que s'arreplega com annex d'aquestes bases.
  
La qualificació d'aquest exercici serà de 0 a 10 punts, i s'haurà d'obtindre una qualificació de 5 punts per a superar el mateix.
  
Tercer exercici: de caràcter obligatori i eliminatori. Consistirà en la realització d'un exercici escrit, durant un temps màxim d'una hora, que fixarà el tribunal abans de la realització d'aquest, i que tractarà sobre el desenvolupament d'un supòsit policial sobre les activitats, funcions i serveis propis de la plaça a què s'opta, relacionant tal supòsit amb el temari que s'inclou en l'annex d'aquestes bases. L'exercici serà llegit en sessió pública davant del Tribunal, que podrà formular les preguntes o aclariments que sobre aquestjutge oportunes. Es valorarà la claredat d'idees i el coneixement sobre els temes exposats.
  
Es podran acompanyar o fixar sobre pla que aportarà el tribunal les actuacions policials.
  
La qualificació d'aquest exercici serà de 0 a 10 punts i s'haurà d'obtindre un mínim de 5 punts per a superar el mateix.
  
Quart exercici: de caràcter obligatori i no eliminatori. Coneixement del valencià. Consistirà en la realització d'una prova gramatical i lingüística, tipus qüestionari a nivell mitjà, en un temps màxim d'una hora.
  
La qualificació d'aquest exercici serà de 0 a 2 punts.
  
Cinqué exercici: temes locals. De caràcter obligatori i no eliminatori. Consistirà en l'exposició per escrit d'un tema dels que componen el grup cinqué del temari que s'inclou com annex d'aquestes bases, en un temps màxim d'1 hora i mínim de 45 minuts, valorant-se els coneixements exposats, la claredat en l'exposició, neteja, redacció i ortografia. En tot cas podrà ser llegit, si així s'estima, en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'aquest exercici serà de 0 a 5 punts.
  
A2. Fase de concurs.
  
Barem de mèrits
  
1. Titulació acadèmica
  
Fins a un màxim de 15 punts. Es valoraran les titulacions acadèmiques acreditatives pels concursants que siguen superiors a qui se'ls exigiren per a accedir a l'escala i categoria a què pertanga, conforme a la següent escala:
  
- Doctor.10 punts
  
- Llicenciat o equivalent: 8 punts
  
- Diplomat universitari o equivalent: 7 punts
  
- Diplomat en Criminologia: 7 punts
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local a què s'opta o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts, fins a un màxim de 10 punts.
  
4. Altres mèrits.
  
Fins a un màxim de 15 punts.
  
Coneixement del valencià acreditat mitjançant certificat oficial de la Junta Qualificadora de Coneixements del Valencià:
  
- Coneixements orals: 0,75 punts
  
- Certificat de grau elemental: 1,25 punts
  
- Certificat de grau mitjà: 2'50 punts
  
- Certificat de grau superior: 3'00 punts
  
Coneixement d'un o més idiomes acreditats documentalment mitjançant certificat expedit per facultat o escola reconeguda, 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs.
  
Fins a un màxim de 30 punts.
  
Per realització de cursos organitzats per l'Institut Valencià de Seguretat Pública i homologats pel mateix, s'ajustarà al següent barem.
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima abans esmentada, la puntuació d'aquests vindrà donada per la suma del còmput d'hores i/o assistència als dits cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la resolució de la Direcció General d'Interior de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'Institut Valencià de Seguretat Pública, es valoraran en tot cas, amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No seran puntuables si ja es tingueren en compte a efectes requisit de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
- Per estar en possessió de la placa col·lectiva al mèrit policial de la Generalitat Valenciana. 1 punt.
  
- Per estar en possessió de la placa individual al mèrit policial de la Generalitat Valenciana. 3 punts.
  
- Per estar en possessió de la medalla al mèrit policial de la Generalitat Valenciana. 2 punts.
  
- Per ser objecte de felicitació o menció individual pel director general de la conselleria competent en matèria de policia local. 1 punt per cada una d'aquestes.
  
- Per ser felicitació o menció col·lectiva pel director general de la conselleria competent en matèria de policia local. 0,25 punts per cada una d'aquestes.
  
- Per condecoracions concedides per altres administracions públiques com a reconeixement lloable, extraordinari i meritòria actuació policial a títol individual, 0,50 punts per cada un d'aquests. Si la condecoració és concedida a títol col·lectiu la puntuació serà de 0,25 punts per cada una d'aquestes.
  
- Per premis, distincions, felicitacions o mencions concedides per altres administracions públiques com a reconeixement lloable, extraordinària i meritòria actuació policial a títol individual, 0,25 punts per cada un d'aquests.
  
7. S'atorgaran 5 punts als aspirants que hagen obtingut nomenament d'Oficial Interí amb anterioritat a l'entrada en vigor de la Llei 6/1999, de 19 d'abril, de la Generalitat Valenciana de Policies Locals i de Coordinació de Policies Locals de la Comunitat Valenciana.
  
Els serveis efectius prestats en el mateix cos i escala de la policia local pels funcionaris interins, categoria d'oficial, nomenats amb anterioritat a l'entrada en vigor de la Llei 6/1999, de 19 d'abril de la Generalitat Valenciana, de Policies Locals i de Coordinació de les Policies Locals de la Comunitat Valenciana, es valoraran en la seua totalitat del següent mode, fins a un màxim de 15 punts:
  
 En ajuntament convocant En altres ajuntaments 6 anys complets o més 15 5 5 anys complets 14 4,6 4 anys complets 13 4,3 3 anys complets 12 4 2 anys complets 11 3,6 1 any complet 10 3,3 1 mes complet 0,6 0,2
  
8. Altres mèrits.
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el pla de formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'aquestes.
  
La puntuació obtinguda amb els mèrits sumats dels apartats 7 i 8 del barem de la fase de concurs no podrà superar el quaranta per cent del màxim que puga obtindre's en el concurs oposició.
  
9. Prova i entrevista personal.
  
Es realitzarà davant del tribunal qualificador, i es valorarà fins a un màxim de 10 punts amb el contingut i puntuació que s'assenyalen:
  
Coneixements del terme municipal, guia de carrers, serveis, institucions, organització i administració municipal i altres de particular interés per a la població local de l'Ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista mitjançant la convocatòria corresponent i amb la menció expressa de les puntuacions obtingudes aquells aspirants la puntuació dels quals sumats els mèrits amb el màxim possible de l'entrevista obtinguen com a mínim 20 punts.
  
B) Subsidiàriament, i per al cas que no es cobrisca la totalitat de places vacants mitjançant el concurs oposició per promoció interna, s'utilitzarà el procediment de torn de mobilitat.
  
Abans de donar començament a la valoració dels mèrits aportats, es practicaran les següents:
  
Proves prèvies:
  
c) Prova psicotècnica aptitudinal i de personalitat. De caràcter obligatori i eliminatori. Consistirà a superar els exercicis o proves psicotècniques aptitudinals i de personalitat d'acord amb els criteris mínims establits en l'Ordre de 5 de desembre de 1994.
  
d) Reconeixement mèdic preceptiu. De caràcter obligatori i eliminatori. Consistirà a superar un reconeixement mèdic, d'acord amb el quadre d'exclusions mèdiques contingut en l'Ordre de 22 de desembre de 1997.
  
La qualificació d'aquestes proves serà d'apte o no apte.
  
Barem de mèrits
  
1. Titulació acadèmica
  
Fins a un màxim de 15 punts. Es valoraran les titulacions acadèmiques acreditatives pels concursants que siguen superiors a qui se'ls exigiren per a accedir a l'escala i categoria a què pertanga, conformement a la següent escala:
  
- Doctor: 10 punts
  
- Llicenciat o equivalent: 8 punts
  
- Diplomat universitari o equivalent: 7 punts
  
- Diplomat en Criminologia: 7 punts
  
- Batxillerat, formació professional de 2n grau: 5 punts
  
- Superació proves d'accés a Universitat per a majors de 25 anys: 5 punts
  
La possessió del títol de batxillerat o formació professional de segon grau exclourà la valoració de les proves d'accés a la Universitat per a majors de 25 anys.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
d) Per posseir un grau personal superior al nivell del lloc sol·licitat: 3 punts.
  
e) Per posseir un grau personal igual al nivell del lloc sol·licitat: 2 punts.
  
f) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local a què s'opta o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts, fins a un màxim de 10 punts.
  
4. Altres mèrits.
  
Fins a un màxim de 15 punts.
  
Coneixement del valencià acreditat mitjançant certificat oficial de la Junta Qualificadora de Coneixements del Valencià:
  
- Coneixements orals: 0,75 punts
  
- Certificat de grau elemental: 1,25 punts
  
- Certificat de grau mitjà: 2,50 punts
  
- Certificat de grau superior: 3,00 punts
  
Coneixement d'un o més idiomes acreditats documentalment mitjançant certificat expedit per facultat o escola reconeguda, 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs.
  
Fins a un màxim de 30 punts.
  
Per realització de cursos organitzats per l'Institut Valencià de Seguretat Pública i homologats pel mateix, s'ajustarà al següent barem.
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima abans esmentada, la puntuació d'aquests vindrà donada per la suma del còmput d'hores i/o assistència als esmentats cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la resolució de la Direcció General d'Interior de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'Institut Valencià de Seguretat Pública, es valoraran en tot cas, amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No seran puntuables si ja es tingueren en compte a efectes requisit de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
- Per estar en possessió de la placa col·lectiva al mèrit policial de la Generalitat Valenciana. 1 punt.
  
- Per estar en possessió de la placa individual al mèrit policial de la Generalitat Valenciana. 3 punts.
  
- Per estar en possessió de la medalla al mèrit policial de la Generalitat Valenciana. 2 punts.
  
- Per ser objecte de felicitació o menció individual pel director general de la conselleria competent en matèria de policia local. 1 punt per cada una d'aquestes.
  
- Per ser felicitació o menció col·lectiva pel director general de la conselleria competent en matèria de policia local. 0,25 punts per cada una d'aquestes.
  
- Per condecoracions concedides per altres administracions públiques com a reconeixement lloable, extraordinari i meritòria actuació policial a títol individual, 0,50 punts per cada un d'aquests. Si la condecoració és concedida a títol col·lectiu la puntuació serà de 0,25 punts per cada una d'aquestes.
  
- Per premis, distincions, felicitacions o mencions concedides per altres administracions públiques com a reconeixement lloable, extraordinària i meritòria actuació policial a títol individual, 0,25 punts per cada un d'aquests.
  
7. Altres mèrits.
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el pla de formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'aquestes.
  
8. Prova i entrevista personal.
  
Es realitzarà davant del tribunal qualificador, i es valorarà fins a un màxim de 10 punts amb el contingut i puntuació que s'assenyalen:
  
Coneixements del terme municipal, guia de carrers, serveis, institucions, organització i administració municipal i altres de particular interés per a la població local de l'Ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista mitjançant la convocatòria corresponent i amb la menció expressa de les puntuacions obtingudes aquells aspirants la puntuació dels quals sumats els mèrits amb el màxim possible de l'entrevista obtinguen com a mínim 20 punts.
  
En qualsevol moment del procés d'adjudicació podrà demanar-se formalment dels interessats les aclariments, o, si és procedent, la documentació addicional que s'estime necessària per a la comprovació dels mèrits, requisits o dades al·legats així com aquells altres que es consideren precisos per a una correcta valoració.
  
Novena. Llista d'aprovats, presentació de documents i nomenaments
  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, qualsevol que siga el procediment utilitzat (promoció interna o torn lliure), sense perjuí del que disposen els articles 6 i 7 Reglament General d'Ingrés del Personal al Servei de l'Administració de l'Estat.
  
Prèviament a la realització de les proves selectives per torn lliure, s'haurà realitzat i resolt, si és procedent, el concurs corresponent al torn de mobilitat, que, per la seua banda, haurà de realitzar-se, si és necessari, una vegada finalitzat el procediment de promoció interna.
  
El tribunal formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
Quan algun o alguns dels aspirants aprovats renunciaren a continuar el procés de selecció o en siguen exclosos per mancar d'algun dels requisits exigits, no presentar la documentació, o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos, el mateix nombre que el d'exclosos per les anteriors causes que hagen superat les proves selectives i pel mateix ordre de puntuació, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és procedent, pogueren haver incorregut.
  
Prèvia presentació de la documentació exigida, els aspirants proposats que hagen superat el procés per promoció interna, s'incorporaran a l'Institut Valencià de Seguretat Pública per a realitzar el primer curs teoricopràctic que se celebre, integrat per dues fases, una de formació i selecció en l'Institut Valencià de Seguretat Pública, amb una duració de 700 hores lectives, i una altra, una vegada superada l'anterior, de pràctiques en el mateix Ajuntament, amb una duració de 2 mesos. La qualificació del curs, tant del període teoricopràctic com de les pràctiques correspondrà a l'Institut Valencià de Seguretat Pública, i la seua valoració es realitzarà amb base a criteris objectius, que tindran en compte, entre altres, els següents extrems: assimilació dels coneixements impartits, responsabilitat, dedicació, actituds enfront del professorat i resta dels alumnes, i tots aquells aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
Durant la realització del curs teoricopràctic, els aspirants seran nomenats per l'Ajuntament convocant funcionaris en pràctiques d'aquest, i percebran les retribucions íntegres del lloc a què aspiren.
  
Els aspirants que hagueren realitzat amb anterioritat el curs selectiu per a l'accés a la categoria convocada en els municipis de la Comunitat Valenciana, quedaran exempts de realitzar-lo, mitjançant resolució del director general competent en matèria de policia, a proposta del director de l'Institut Valencià de Seguretat Pública, si no hagueren transcorregut més de quatre anys des de la data de realització i superació d'aquest i no s'haguera alterat substancialment el seu contingut.
  
Si alguna de les vacants és coberta mitjançant torn de mobilitat, els aspirants proposats, després de la presentació de la documentació exigida, seran nomenats com a oficials del Cos de Policia Local de l'Ajuntament de Paterna, i prendran possessió de la plaça en el termini d'un mes a partir de l'endemà del nomenament. El cessament en la corporació de què prové, haurà d'efectuar-se dins dels tres dies hàbils següents a la data del nomenament.
  
El còmput del termini per al cessament s'iniciarà quan finalitzen els permisos o llicències que, si és procedent, hagen sigut concedides als interessats. L'oficial de la policia local que haja cursat la seua sol·licitud per al concurs de mobilitat estarà obligat a fer trasllat per escrit dels dits permisos o llicències a l'Ajuntament convocant, i aquest podrà acordar la suspensió del gaudi d'aquells. L'Ajuntament de procedència del funcionari podrà prorrogar el seu cessament en aquest, per necessitats del servei, per un període de temps no superior a 20 dies hàbils, comunicant la dita pròrroga a l'Ajuntament convocant.
  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigible segons la corresponent convocatòria.
  
- Declaració de no haver sigut separat mitjançant expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Deu. De la normativa aplicable
  
El procés selectiu s'ajustarà al que disposen les presents bases i supletòriament al que estableixen les normes de la Llei 30/1984, de 2 d'agost, de Mesures per a la Reforma de la Funció Pública; Llei 23/1.988, de 28 de Juliol, de Modificació de la Llei de Mesures per a la Reforma de la Funció Pública, Llei 7/1985, de 2 d'abril, Reguladora de les Bases de Règim Local; Reial Decret Legislatiu 781/1986, de 18 d'abril, pel qual s'aproven les disposicions legals vigents en matèria de règim local; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana, i la resta de normes aplicables; Llei 6/1999, de 19 d'abril de Policies locals i de Coordinació de les Policies locals de la Comunitat Valenciana, Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana i la resta de normes que les desenvolupen; Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local, i la resta de normes d'aplicació.
  
Sense perjuí de l'aplicació de les presents bases per a la selecció de les diverses places convocades, les proves per a cada una seran independents, així com els tribunals que les jutgen.
  
Onze. Del tribunal
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu, en tot allò no previst en aquestes bases.
  
Dotze. Recursos de caràcter general
  
La convocatòria, les seues bases i tots els actes administratius que es deriven d'aquestes i de l'actuació del tribunal, podran ser impugnats pels interessats en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tretze. Model de sol·licitud
  
El model oficial de sol·licitud serà l'establit amb caràcter general en aquest ajuntament, segons els impresos que consten en la Secció de Gestió de Personal.
  
Annex
  
Programa d'oficial policia local (promoció interna)
  
Grup primer. Dret Polític i Administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder Legislatiu. Poder executiu. Poder judicial. Relacions entre el Govern i les Corts Generals.
  
Tema 2. La constitució espanyola: El sistema constitucional. La Constitució Espanyola de 1978. Principis generals. El tribunal constitucional.
  
Tema 3. Les Corts Generals: les Cambres. La funció legislativa. L'administració de justícia.
  
Tema 4. L'organització territorial espanyola: Les comunitats autònomes. Els estatuts d'autonomia, òrgans i competències. Les administracions públiques, estatal, autonòmiques i local.
  
Tema 5. L'Estatut d'Autonomia de la Comunitat Valenciana: La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.
  
Tema 9. El municipi. Òrgans col·legiats de govern: l'Ajuntament en Ple. La Comissió de Govern. Òrgans consultius participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local, conceptes, relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat: Principis bàsics d'actuació. Disposicions estatutàries comuns. Règim disciplinari.
  
Tema 14. La Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció promoció i mobilitat. Dels drets i deures. L'Institut Valencià de Seguretat Pública.
  
Grup tercer. Penal.
  
Tema 15. El codi penal: Concepte de delicte i falta. Grau d'execució del delicte. Accions i omissions. Dol i imprudència. Autors i còmplices.
  
Tema 16. Classes de faltes: Contra els interessos generals, contra l'ordre públic, contra les persones i contra el patrimoni.
  
Tema 17. Classes de delictes: Contra les persones, contra la llibertat i indemnitat sexual, i contra el patrimoni i l'ordre socioeconòmic.
  
Tema 18. Obligacions i competències dels ajuntaments: Les ordenances municipals. Els bans d'alcaldia.
  
Tema 19. Ordenances municipals, concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup quart. Trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desenvolupament de la Llei de Bases Sobre Trànsit i Circulació de Vehicles de Motor i Seguretat Vial.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: Servei públic de viatgers i servei públic de mercaderies mixtos. El servei privat. Mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i fases.
  
Grup cinqué.
  
Tema 25. Història local de Paterna.
  
Tema 26. Guia de carrers del terme municipal de Paterna.
  
Tema 27. Cultura local de Paterna.
  
Tema 28. Institucions relacionades amb la corporació municipal.
  
Cosa que es fa pública perquè se'n prenga coneixement.